སོག་པོའི་གྲྭ་རྒན་དེ་ཚོས་བོད་སྐད་ཤེས་ཀྱི་མི་འདུག་སྟེ།ལོ་ཙཱ་བ་མེད་པའི་སྐབས་སུ་ཤོག་བུའི་ཐོག་ཏུ་དབུ་ཅན་བྲིས་ཏེ་སྤྲད་ན་གོ་བརྡ་འཕྲོད་ཀྱི་འདུགགང་ལྟར་སོག་པོ་དང་བོད་གཉིས་སྔ་མོ་ནས་འབྲེལ་བ་ཤུགས་ཆེན་པོ་ཡོད་པ་ཞིག་རེད།དེ་རིང་ཁ་སང་འཛམ་བུ་གླིང་འདིའི་སྒང་ལ་ཐེག་ཆེན་པའི་ཆོས་བརྒྱུད་ཁུངས་གཏུགས་ས་གཙོ་བོ་དེ་རྒྱ་ཡིག་དང་བོད་ཡིག་གཉིས་རེད།བོད་ཡིག་དེ་རྒྱ་ཡིག་ལས་གོ་བདེ་བ་དང་འགྱུར་ཡག་པ་འདུག་ཅེས་ཟེར་གྱི་འདུགསྤྱིར་བཏང་ནས་མཁན་ཆེན་ཞི་བ་འཚོ་ཁོ་རང་ནཱ་ལེནྜའི་མཁས་པ་ཆགས་བསྡད་ཡོད་རེད།ནཱ་ལེནྜའི་མཁས་པ་དགུང་ལོ་བདུན་ཅུ་དོན་གྲངས་ལ་ཕེབས་པ་ཞིག་ཡིན་པ་རེད།རྒྱ་གར་གྱི་ལོ་རྒྱུས་སྨྲ་བ་ཚོས་དགུང་ལོ་བདུན་ཅུ་དོན་གྲངས་སྐབས་སུ་བོད་ལ་ཕེབས་པ་རེད་ཅེས་ཤོད་ཀྱི་འདུགགང་ལྟར་ནཱ་ལེནྜའི་མཁས་པ་དགུང་ལོ་བདུན་ཅུ་དོན་གྲངས་ལ་ཕེབས་པ་དང༌།ལྷག་པར་དུ་དབུ་མ་རྒྱན་མཛད་ནས།མགོན་པོ་ཀླུ་སྒྲུབ་ཀྱི་དབུ་མའི་ལྟ་བ་འཛིན་མཁན་གྱི་ནང་གསེས་ཕྱི་དོན་བཞེད་མཁན་ཞིག་དང་མི་བཞེད་མཁན་གཉིས་ཀྱི་ནང་ནས།ཕྱི་དོན་མི་བཞེད་པའི་དབུ་མའི་ལྟ་བའི་སྲོལ་གཏོད་མཁན་དེ་མཁན་ཆེན་ཞི་བ་འཚོ་རེད།དེར་བརྟེན་མཁས་པ་འདྲ་འདྲའི་ནང་ནས་མི་འདྲ་བ་ཞིག་རེད་འདུགརྣལ་འབྱོར་སྤྱོད་པའི་དབུ་མ་རང་རྒྱུད་པའི་སྲོལ་གཏོད་མཁན་དེ་མཁན་ཆེན་ཞི་བ་འཚོ་རེད།སློབ་དཔོན་སེང་གེ་བཟང་པོ་ལ་སོགས་པ་ཁོང་གི་རྗེས་འབྲངས་པ་མང་པོ་བྱུང་བ་རེད།ལས་སླ་པོ་ཞིག་རེད་མི་འདུགདངོས་གནས་དྲང་གནས་ཀྱི་མཁས་པའི་གཙུག་རྒྱན་རེད།དེའི་སྒང་ལ་ད་དུང་ཚད་མ་ལ་མཁས་པ་རེད།ཁོང་གིས་མཛད་པའི་ཚད་མའི་དེ་ཁོ་ཉིད་བསྡུས་པ་ཟེར་བ་དེ་མཁྲེགས་པོ་ཞེ་དྲག་འདུག་ལ་ཧ་ལས་པའི་ཡག་པོ་རེད།